IEPIRKUMA LĪGUMS Nr. 14.2/26/11
par dezinfekcijas līdzekļu piegādi Sabiedrības ar ierobežotu atbildība “LIMBAŽU SLIMNĪCA” vajadzībām

	Limbažu novada Limbažos                                                                       
	                          2026.gada 5.augustā		


[bookmark: _Hlk74283787]          Sabiedrība ar ierobežotu atbildību „LIMBAŽU SLIMNĪCA”, vienotais reģistrācijas Nr. 40003361616, juridiskā adrese Klostera iela 3, Limbaži, LV-4001, valdes locekles Lienes Česles personā, kura rīkojās saskaņā ar Statūtiem, turpmāk Pircējs no vienas puses, un
 SIA MEDILINK, reģ. Nr. 40003996045, juridiskā adrese Višķu iela 2 k-1, kuru pārstāv valdes locekle Anda Kelveja, kura rīkojas saskaņā ar Statūtiem, turpmāk Piegādātājs no otras puses, turpmāk sauktas Puses, pamatojoties uz SIA “LIMBAŽU SLIMNĪCA” rīkotā iepirkuma „Dezinfekcijas līdzekļu piegāde”, iepirkuma identifikācijas  Nr. LIMB 2026/5 rezultātiem, turpmāk Iepirkums, noslēdz šādu līgumu:
1. LĪGUMA PRIEKŠMETS
1.1. Piegādātājs  piegādā un nodod Pircējam dezinfekcijas līdzekļus, turpmāk – Prece,  saskaņā ar  Līguma 1.pielikumā (tehniskā specifikācija/finanšu piedāvājums) norādīto sortimentu, daudzumu, cenu, kuras  iesniegtas saskaņā ar  Pircēja rīkoto  iepirkumu un Pircējs apņemas par atbilstoši Līguma noteikumiem piegādātajām Precēm samaksāt.
1.2. Pircējs var mainīt piegādājamo Preču daudzumu atsevišķās  preču pozīcijās, kā arī no dažām pozīcijām atteikties pilnībā, vai vienojoties ar Piegādātāju grozīt 1.pielikumā minēto Preču sortimentu, nepārsniedzot līguma summu. 

2. LĪGUMA SUMMA
2.1. Kopīgā Preču iegādes un piegādes līguma summa līguma darbības laikā ir EUR 25000,00 (divdesmit pieci tūkstoši eiro un 00 centi), neskaitot pievienotās vērtības nodokli.
2.2. Preču cena ietver Preču piegādes izdevumus līdz Līgumā norādītajai piegādes vietai (t.sk. transporta), Preču izkraušanas izdevumus, iepakojuma izmaksas, visus nodokļus un nodevas, kā arī citas uz Precēm un to piegādi attiecināmās izmaksas.
2.3. Ja saskaņā ar normatīvajiem aktiem tiek grozīta Preču pievienotās vērtības, turpmāk PVN, nodokļa likme, Preču cenas ar PVN tiek grozītas bez atsevišķas Pušu vienošanās. Šādas PVN likmes izmaiņas stājas spēkā normatīvajos aktos noteiktajā laikā un kārtībā. Preču cenas bez PVN šādā kārtībā nevar tikt grozītas. 
2.4. Ja Līguma darbības laikā Piegādātājs rīko akcijas, kuru laikā Preces tiek pārdotas par zemākām cenām nekā noteikts Līguma 1.pielikumā, tad Piegādātājs var informēt Pircēju un Piegādātājs var piedāvāt šīs preces par akcijas cenām, ja Puses par to ir vienojušās.
		
3. NORĒĶINU KĀRTĪBA
3.1. Apmaksa par Precēm tiek veikta euro, nepārsniedzot Līguma 1.pielikumā noteiktās Preču cenas un saskaņā ar Piegādātāja iesniegto Preču rēķinu, veicot pārskaitījumu uz Preču rēķinā norādīto bankas kontu 15 (piecpadsmit) dienu laikā pēc Preču rēķina, kurš noformēts atbilstoši Līguma noteikumiem, abpusējas parakstīšanas.
3.2. Par Preču apmaksas dienu uzskatāma diena, kad Pircējs pārskaitījis naudu uz Preču rēķinā norādīto Piegādātāja bankas kontu, ko apliecina attiecīgais maksājuma uzdevums.

4. PREČU PASŪTĪŠANAS, NODOŠANAS UN PIEŅEMŠANAS KĀRTĪBA
4.1. Piegādātājs Preces piegādā Pircējam uz adresi: Klostera iela 3, Limbaži, Limbažu novads.
4.2. Pircējs Preces pasūta pa telefonu vai izmantojot elektronisko pastu, sazinoties ar Līgumā norādīto Piegādātāja kontaktpersonu. Pircējs nosaka konkrētu Preču pasūtījuma apjomu un piegādes biežumu Pircējs, pieņemot Preces, ir tiesīgs pārbaudīt Preču atbilstību un kvalitāti. Ja kāda no Precēm neatbilst šī Līguma noteikumiem, vai tās konstatēts iztrūkums, Pircēja pilnvarotā persona sastāda defektu aktu. Turklāt šajā gadījumā Pircējs ir tiesīgs nepieņemt un neapmaksāt defektu aktā norādītās, neatbilstošās Preces.
4.3. Ja Piegādātājs šī Līgumā noteiktajā termiņā nespēj piegādāt kādu no pasūtītajām Precēm vai nevar tās piegādāt par Pielikumā noteikto cenu vai saskaņā ar citiem Līguma noteikumiem, Piegādātājs 24 (divdesmit četru) stundu laikā no Preču pasūtījuma saņemšanas nosūta Pircējam rakstisku paziņojumu uz elektronisko pastu: pasts@limbazuslimnica.lv   Paziņojumā Piegādātājs sniedz informāciju, kuras pasūtītās Preces nespēj piegādāt, norādot konkrētas Preces nosaukumu, daudzumu un cenu, iemeslu.
4.4.  Piegādātājs pasūtītās Preces piegādā 5 (piecu) darbdienu laikā no Preču pasūtījuma saņemšanas dienas.
4.5. Ja Piegādātājs 10 (desmit) dienu laikā pēc pieprasījuma saņemšanas nespēj piegādāt kādu Preci, Pircējam ir tiesības, rakstiski informējot Piegādātāju, slēgt līgumu par attiecīgās Preces piegādi ar citu piegādātāju. 
4.6. Ja elektroniskajā iepirkumu sistēmā (EIS) tiek piedāvātas Piedāvājuma Preces par zemākām cenām kā Piegādātāja piedāvājumā un Piegādātājs nevar nodrošināt attiecīgo Preču piegādi par šādām vai zemākām cenām, Pircējs ir tiesīgs iegādāties Preces EIS un Piegādātājam nav tiesības celt pretenzijas par to.
4.7. Piegādātājs nodod Preces Pircējam kopā ar Preču rēķinu.
4.8. Piegādātājs nodrošina, ka Pircējam tiek iesniegti atbilstoši tiesību normatīvajiem aktiem noformēti Preču rēķina divi eksemplāri (viens eksemplārs – Piegādātājam, viens eksemplārs – Pircējam). Preču rēķinā tiek norādīts piegādātās Preces nosaukums, daudzums, vienas vienības cena euro, PVN likme un kopējā cena ar PVN. Preču rēķinā obligāti jānorāda Līguma numurs, Preču kods un Preču derīguma termiņš. Pircējs neapmaksā nepareizi noformētu Preču rēķinu.
4.9. Piegādātājs nodrošina Preču piegādi un izkraušanu, izmantojot savu transportu un darbaspēku.
4.10. Pircējs, pieņemot Preces, ir tiesīgs pārbaudīt Preču atbilstību Līguma noteikumiem, pasūtījumam, Preču rēķinam un pārbaudīt Preču kvalitāti. Ja Preces atbilst visām prasībām, tad Pircēja pārstāvis veic atzīmi par Preču pieņemšanu uz Piegādātājam nododamā Preču rēķina eksemplāra. Ja Preces neatbilst visām prasībām, Pircēja pārstāvis sagatavo Preču defektu aktu un nodod to Piegādātājam. Preču neatbilstības gadījumā Pircējs ir tiesīgs nepieņemt un neapmaksāt Preces. 
4.11. Piegādātājs pieņem atpakaļ no Pircēja Līgumam neatbilstošās Preces un veic to aizvietošanu ar atbilstošām Precēm 3 (trīs) darba dienu laikā no Preču defektu akta sagatavošanas dienas par saviem līdzekļiem.
4.12. Jautājumu par Preču defektu aktā norādītā pamatotību izlemj Pušu pārstāvji Preču defektu akta sastādīšanas brīdī. Ja Puses nevar vienoties, Pusēm ir tiesības pieaicināt neatkarīgu ekspertu, kura pakalpojumu apmaksā Piegādātājs, ja tiek konstatēts, ka Preču defekta rašanās iemesls nav Pircēja vaina. Ja neatkarīgais eksperts konstatē, ka Preču defekts radies Pircēja vainas dēļ, neatkarīgā eksperta pakalpojumu apmaksā Pircējs.
4.13. Preces uzskatāmas par piegādātām un nodotām Pircējam ar brīdi, kad Puses abpusēji parakstījušas Preču rēķinu. 
4.14. Piegādātājs ir atbildīgs par piegādājamo Preču nejaušas, pilnīgas vai daļējas bojāejas vai bojāšanās risku līdz Preču rēķina parakstīšanas brīdim.
4.15. Kontaktpersonas Līguma darbības laikā:
4.15.1. no Pircēja puses – Gundega Pētersone, tālrunis: 28380257; elektroniskais pasts: gundega.petersone@limbazuslimnica.lv;
4.15.2. no Piegādātāja puses – Dainida Lavendele, tālrunis: 29247832; elektroniskais pasts: dainida@medilink.lv.
4.16. Piegādātājam īpašumtiesības uz Precēm saglabājas līdz brīdim, kamēr Pircējs ir veicis pilnu samaksu par pasūtītajām un piegādātajām Precēm. Pircējs saņemtās Preces var brīvi realizēt savas darbības vajadzībām, izmantot Preces savu klientu (pacientu) apkalpošanai savas darbības ietvaros. 
4.17. Pircējam nav atļauts veikt jaunus Preču pasūtījumus, ja tas ir kavējis samaksu par jau saņemtajām Precēm.   

5. PREČU KVALITĀTES PRASĪBAS
5.1. Piegādātajām Precēm ir jāatbilst Latvijas Republikas spēkā esošajos normatīvajos aktos noteiktajām prasībām, ka arī visām iepirkuma procedūrā izvirzītajām prasībām un iesniegtajiem dokumentiem.
5.2. Obligātās prasības: 
5.2.1. Precēm jābūt piegādātām iepakojumā, kas nodrošina Preču saglabāšanu to pārvadāšanas un glabāšanas laikā, atbilstoši ražotāja noteiktām prasībām un spēkā esošiem normatīvajiem aktiem;
5.2.2. Precēm jābūt ar instrukcijām latviešu valodā atbilstoši spēkā esošiem normatīvajiem aktiem.
5.3. Piegādāto preču derīguma termiņam ir jābūt ne mazākam kā ¾ no kopējā preces derīguma termiņa laika.
6. PUŠU ATBILDĪBA 
6.1. Ja Piegādātājs nepiegādā vai neapmaina Preces Līgumā noteiktajā termiņā, Piegādātājs maksā Pircējam līgumsodu 0,5% (nulle komats pieci procenti) apmērā no Līguma termiņā nepiegādāto preču summas par katru kavēto dienu, bet ne vairāk kā 10% (desmit procenti) no nepiegādāto preču summas.
6.2. Ja Pircējs neveic rēķina apmaksu Līgumā noteiktajā termiņā, Pircējs maksā Piegādātājam līgumsodu 0,5 % (nulle komats pieci procenti) apmērā no savlaicīgi neapmaksātās Preču rēķina summas par katru nokavēto dienu, bet ne vairāk kā 10 % (desmit procenti) no neapmaksātās Preču rēķina summas.
6.3. Līgumā noteikto sankciju un līgumsoda apmaksa tiek veikta 30 (trīsdesmit) dienu laikā pēc attiecīgās Puses rēķina par līgumsoda samaksu saņemšanas. Ja Piegādātājs nav veicis līgumsoda apmaksu, Pircējam ir tiesības ieturēt attiecīgu naudas summu no Piegādātājam veicamajām apmaksām. 
6.4. Līgumsoda samaksa neatbrīvo Puses no Līguma izpildes un Puses var prasīt kā līgumsoda, tā arī Līguma noteikumu izpildīšanu.
6.5. Puses ir atbildīgas par to darbības/bezdarbības rezultātā otrai Pusei nodarītajiem tiešajiem zaudējumiem.
7. NEPĀRVARAMAS VARAS APSTĀKĻI
7.1. Puses tiek atbrīvotas no atbildības par daļēju vai pilnīgu Līgumā noteikto saistību neizpildi, ja saistību izpilde nav iespējama nepārvaramas varas dēļ, kuras darbība ir sākusies pēc Līguma parakstīšanas un kuru Līdzēji nevarēja iepriekš paredzēt un novērst ar jebkādām saprātīgām darbībām. Pie šādiem apstākļiem pieder – valsts pārvaldes, pašvaldību institūciju pieņemtie lēmumi, kuri ierobežo vai izslēdz Līguma izpildes iespējas, tiesas pieņemtie lēmumi, masu nekārtības, banku bankroti, avārijas, dabas katastrofas (ugunsnelaime, plūdi utt., kas ir saitīti ar Līguma izpildes nodrošināšanu).
7.2. Pusei, kura atsaucas uz nepārvaramu varu, nekavējoties par to jāpaziņo otrai Pusei, norādot kādā termiņā, pēc tā domām, ir paredzama Pušu saistību izpilde.
7.3. Ja kādu no Pusēm neapmierina laika periods, par kuru tiek pagarināts saistību izpildes termiņš līguma 7.1. un 7.2.punktos minētās nepārvaramās varas dēļ, katra no Pusēm patur sev tiesības vienpusēji izbeigt Līgumu, par to nekavējoties rakstiski informējot otru Pusi.

8. LĪGUMA TERMIŅŠ, GROZĪŠANAS KĀRTĪBA UN IZBEIGŠANA
8.1. Līgums stājas spēkā ar 2026.gada 5.septembri un ir spēkā līdz Līgumā noteikto Līdzēju saistību pilnīgai izpildei. 
8.2. Līguma darbības termiņš ir 24 (divdesmit četri) mēneši, tas ir līdz 2028.gada 4.septembrim.
8.3. Līgumu var izbeigt vispār vai tā atsevišķās iepirkuma priekšmeta tehniskās specifikācijas pozīcijās: 
8.3.1. Pusēm rakstiski vienojoties;
8.3.2. pēc vienas Puses iniciatīvas, iepriekš par to rakstiski brīdinot otru Pusi ne vēlāk kā 60 (sešdesmit) dienas iepriekš.
8.4. Pusei ir tiesības nekavējoties izbeigt Līgumu rakstveidā brīdinot par to otro Pusi, ja:
          8.4.1. notikusi Puses labprātīga vai piespiedu likvidācija;
          8.4.2. pret Piegādātāju uzsākta maksātnespējas procedūra.
8.5. Izbeidzot Līgumu pirms Līguma darbības termiņa beigām, Pircējs samaksā Piegādātājam par atbilstoši Līguma noteikumiem piegādātajām Precēm.
8.6. Pircējam ir tiesības vienpusēji izbeigt Līgumu, nosūtot Piegādātājam  rakstisku brīdinājumu, ja Pircējs konstatē, ka Prece neatbilst Līguma un tā pielikumu nosacījumiem vai  Piegādātājs  nevar  izpildīt Līgumu tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas.

9. CITI NOTEIKUMI
9.1. Jebkuri no Līguma izrietoši strīdi, kas rodas starp Pusēm, tiek sākotnēji risināti savstarpēju sarunu ceļā.
9.2. No Līguma izrietošās saistības ir apspriežamas atbilstoši Latvijas Republikas normatīvajiem aktiem.
9.3. Ja 20 (divdesmit) dienu laikā strīdu nav iespējams atrisināt sarunu ceļā, tas tiek risināts Latvijas Republikas tiesā saskaņā ar spēkā esošajiem normatīvajiem aktiem.
9.4. Jautājumi, kas nav atrunāti Līgumā, tiek apspriesti un risināti saskaņā ar Latvijas Republikas normatīvajiem aktiem.
9.5. Kādam no Līguma noteikumiem zaudējot spēku normatīvo aktu izmaiņu gadījumā, Līgums nezaudē spēku tā pārējos punktos, un šādā gadījumā Pusēm ir pienākums piemērot Līguma nosacījums saskaņā ar spēkā esošo normatīvo aktu prasībām.
9.6. Ja kāds no Pusēm tiek reorganizēta, likvidēta utt., Līgums paliek spēkā un tā noteikumi ir saistoši Pušu saistību un tiesību pārņēmējam.
9.7. Puses nav tiesīgas pilnīgi vai daļēji nodot Līgumā noteiktās tiesības, pienākumus un saistības trešajām personām bez otras Puses rakstiskas piekrišanas.
9.8. Jebkuras izmaiņas un papildinājumi Līgumā tiek noformēti rakstveidā un kļūst par Līguma neatņemamu sastāvdaļu brīdī, kad to ir parakstījušas abas Puses.
9.9. Puses savstarpēji apņemas neizpaust konfidenciāla rakstura informāciju, kas tiem kļuvusi zināma šā Līguma noteikumu izpildes gaitā.
9.10. Piegādātājs  ievēro un apņemas  ievērot visas spēkā esošās Latvijas Republikā ieviestās starptautiskās sankcijas un noteiktās nacionālās sankcijas.
9.11. Līgums ir sagatavots un parakstīts uz 4 (četrām) lapām un pielikumiem uz 13 (trīspadsmit) lapām divos vienādos eksemplāros, katrai pusei pa vienam. Abiem eksemplāriem ir vienāds juridisks spēks.

10. PUŠU REKVIZĪTI UN PARAKSTI

	Pircējs

SIA “LIMBAŽU SLIMNĪCA”
Reģistrācijas Nr. 40003361616	
Adrese: Klostera iela 3, Limbaži, 
Limbažu novads, LV- 4001
Bankas rekvizīti:
AS „ SEB banka”
Konts Nr.LV35UNLA0013018706862
Kods UNLALV2X


___________________/L.Česle/                                                
	Piegādātājs

SIA “MEDILINK”
Reģistrācijas Nr. 40003996045
Adrese: Višķu iela 2 k-1, Rīga, LV-1063
medilink@medilink.lv
Bankas rekvizīti:
AS “Swedbank”, HABALV22
LV92HABA0551020019258
AS “SEB banka”, UNLALV2X
LV17UNLA0001011469648

____________________/A.Kelveja/



Šis dokuments ir parakstīts ar drošu elektronisko parakstu un satur laika zīmogu
